Source: http://ec.europa.eu/civiljustice/bankruptcy/bankruptcy_ger_et.htm
Timestamp: 2017-01-20 20:53:28+00:00

Document:
Euroopa Komisjon - Euroopa Justiitsvõrgustik - Pankrott - Saksamaa
Viimati muudetud: 30-07-2007
Pankrott - SaksamaaKäesolevat lehekülge ei eksisteeri enam. See on praegu ajakohastamisel ning selle võib hiljem leida Euroopa e-õiguskeskkonna portaalist.
Missugused pankrotimenetluse vormid on olemas ja mis on nende eesmärgid? 2.
Missugused on menetluse algatamise eeldused erinevate pankrotimenetluste korral? 3.
Missugune roll on erinevatel menetluse osalistel? 4.
Missugune mõju on menetluse algatamisel? 5.
Kuidas kõlavad nõuete kindlate kategooriatega seotud erieeskirjad? 6.
Missugused on kahju tekitavate tegudega seotud eeskirjad? 7.
Missugused on nõuete teatamise ja nende põhjendatuse kindlakstegemise tingimused? 8.
Saneerimismenetluse tähendus? 9.
Mis on likvideerimismenetlus? 10.
Missugused on menetluse lõpetamise eeldused? 1. Missugused pankrotimenetluse vormid on olemas ja mis on nende eesmärgid?
Saksamaa pankrotiseadus (PaS) tunneb ainult
üht liiki pankrotimenetlust. Selle menetluse
eesmärgiks on võlausaldajate võimalik parim võrdne rahuldamine (PaS § 1 p 1). Pankrotimenetlust võib läbi viia pankrotivara haldamise,
realiseerimise ja jaotamise eeskirjade järgi (nn pankroti tavamenetlus). Menetlusosalised võivad aga pankrotikavas ka teisi
reegleid rakendada, eriti siis, kui soovitakse ettevõte säilitada.
selle peab pankrotimenetlus võimaldama füüsilistel isikutel majandustegevust
uuesti alustada (nn „fresh startâ€�). Eelnimetatu realiseeritakse sel
teel, et pärast pankrotimenetluse lõppu vabastatakse füüsiline isik veel
tasumata võlgadest (nn ülejäänud võlgadest vabastamine).
2. Missugused on menetluse algatamise eeldused erinevate pankrotimenetluste korral?
Pankrotimenetlust saab algatada iga juriidilise ja füüsilise isiku vara suhtes, ka sel juhul, kui ta ei tegele ettevõtlusega (nn tarbija).Kõigepealt on vaja avaldust pankrotimenetluse algatamiseks. Avalduse võib esitada nii võlgnik kui keegi võlausaldajatest. Riiklikud institutsioonid avaldust esitada ei saa. Äriühingutele kehtib pankroti korral avalduse esitamise kohustus. Kui seda kohustust ei täideta, tuleb vaatluse alla võlausaldajate kahjude hüvitamise nõue. Sel juhul teeb võlgnik end karistatavaks.Pankrotimenetluse algatamise põhjuseks on maksejõuetus ja/või võlgadega ülekoormatus. Maksejõuetusega on tegemist siis, kui võlgnik ei suuda maksekohustusi täita (PaS § 17 lg 2). Võlgadega ülekoormatusega on tegemist sel juhul, kui võlgnik olemasolevaid nõudeid enam ei kata (vrd PaS § 18 lg 2). Võlgniku vara hindamisel tuleb aluseks võtta ettevõtte jätkamine, kui see on asjaolusid arvestades ülekaalukalt tõenäoline. Võlgniku pankrotiavalduse jaoks piisab ka ähvardavast maksejõuetusest (PaS § 18 lg 1).
Et kaitsta kohut ja võlgnikku ennatliku või üksnes kahju tekitamise kavatsusega esitatud avalduse eest, peab võlausaldaja avalduse sisseandmisel tegema usutavaks, et põhjus pankrotiks on olemas ning et ta on nõude omanikuks.Lõpuks nõutakse pankrotimenetluse finantseerimise tagatust. Menetluse algatamise avaldus lükatakse tagasi, kui võlgniku varast eeldatavasti ei piisa menetluskulude katmiseks (PaS § 26 lg 1 p 1).Kui kõik eeldused on täidetud, langetab pankrotikohus menetluse algatamise otsuse, mis tehakse avalikult teatavaks. Avalik teadaanne järgneb kohtu korralduse kohaselt internetis (www.insolvenzbekanntmachungen.de ) või kohtu ametlike teadaannete bülletäänis. Seaduseelnõu näeb ette, et tulevikus peavad avalikud teadaanded ilmuma eranditult internetis.
3. Missugune roll on erinevatel menetluse osalistel?
Pankrotikohtu ülesandeks on osaleda pankrotimenetluse menetlusõiguslikus kulgemises ja teostada selle üle järelevalvet. Peale selle peab kohus menetlusosaliste läbirääkimistele vahendavalt ja lepitavalt kaasa aitama ning seega üksmeelset konfliktide vältimise eesmärki toetama. Algatatud pankrotimenetluse tähtsamad otsused (vara realiseerimine, likvideerimine, tervendamine ja pankrotikava) on jäetud võlausaldajate teha. Kohtul on aga erilised õigused ja ülesanded menetluse algatamise staadiumis. Muuhulgas otsustab kohus menetluse algatamise, esialgsete kindlustusmeetmete ja pankrotihalduri määramise üle. Kohtu ülesandeks on ka järelevalve pankrotihalduri üle. Kohus jälgib aga ainult pankrotihalduri tegevuse seaduslikkust, mitte selle eesmärgipärasust ega saa anda haldurile mingeid juhiseid.
Tähtsaim isik pankrotimenetluses on pankrotihaldur. Pankrotihaldurina tulevad kõne alla eelkõige advokaadid, kaupmehed, audiitorid või maksunõunikud. Pankrotimenetluse algatamisega saab pankrotihaldur võlgniku vara haldus- ja käsutusõiguse. Tema peamiseks ülesandeks on pankrotimenetluse algatamisel eest leitud vara vabastamine võlgnikule mittekuuluvatest asjadest. Peale selle peab pankrotihaldur võlgniku vara hulka üle tooma niisugused esemed, mis õiguslikult kuuluvad realiseeritavasse varasse, kuid ei asu pankrotimenetluse algatamise hetkel veel võlgniku vara hulgas. Niimoodi kindlaksmääratud võlgniku vara kujutab endast nn pankrotivara (PaS § 35), millest võlausaldajaid rahuldatakse. Pankrotihalduri teiste ülesannete hulka kuulub muuhulgaspalga maksmine pankrotivõlgniku töövõtjatele,otsustamine pooleliolevate lepingusuhete üle (PaS § 103),varade ülevaate koostamine (PaS § 153 lg 1 p 1),pankrotivara realiseerimine (PaS § 159) jarealiseerimistulemi jaotamine (PaS § 187).Pankrotiseadus annab võlausaldajatele märkimisväärse mõju pankrotimenetluse kulgemisele. Alati on ette nähtud võlausaldajate üldkoosolek. Lisaks saab võlausaldajatest moodustada pankrotitoimkonna. Kui võlausaldajate üldkoosolek on võlausaldajate omavalitsuse põhiorgan, siis pankrotitoimkond on võlausaldajate tähtsaim järelevalveorgan, mis oma funktsioonilt sarnaneb järelevalvenõukoguga.Võlausaldajate üldkoosoleku kutsub kokku pankrotikohus (PaS § 74 lg 1 p 1), kes ühtlasi juhatab seda koosolekut (PaS § 76 lg 1). Üldkoosolekust osavõtmise õigus on kõigil eelisõigusega võlausaldajatel, kõigil pankrotivõlausaldajatel, pankrotihalduril ja pankrotivõlgnikul (PaS § 74 lg 1 p 2). Võlausaldajate üldkoosoleku otsus võetakse vastu, kui selle poolt hääletavate võlausaldajate nõuete summa moodustab üle poole kõigi hääletanud võlausaldajate nõuete kogusummast (summaenamus [Summenmehrheit]).
Pankrotitoimkonna koosseisu otsustab võlausaldajate üldkoosolek (PaS § 68). Kui kohus nimetab pankrotitoimkonna ametisse juba enne võlausaldajate esimest üldkoosolekut, pannakse see kokku pankrotiseaduse § 67 lg 2 järgi. Võlausaldajate üldkoosolekul on õigus niisugune eelnevalt määratud pankrotitoimkond laiali saata.Võlausaldajate üldkoosoleku tähtsus seisneb selles, et üldkoosoleku pädevusse kuulub otsustamine menetluse edasise käigu üle – iseäranis võib ta otsustada pankrotivara realiseerimise viisi. Võlausaldajate üldkoosoleku resp. pankrotitoimkonna teiste ülesannete hulka kuuluvad:pankrotihalduri valimine (PaS § 57 p 1),kontroll pankrotihalduri tegevuse üle (PaS § 66, § 79 ja § 197 lg 1 p 1),pankrotihalduri eriti oluliste tehingute heakskiitmine (PaS § 160 lg 1),pankrotikava koostamisele ja elluviimisele kaasaaitamine (PaS § 218 lg 2, § 231 lg 2, § 232 lg 1 p 1, § 233 p 2, § 248 lg 2, § 258 lg 2 p 3, § 261 lg 2 p 2 ja § 262).Pankrotivõlgnik on selle realiseeritava vara kandja, mille vastu on suunatud pankrotivõlausaldajate nõuded (PaS § 38 ja § 39). Põhimõtteliselt vastutab pankrotivõlgnik kogu oma varaga. Ta jääb ka pärast pankrotimenetluse algatamist oma vara omanikuks ja oma kohustuste võlgnikuks. Tema pankrotis oleva vara haldamise ja käsutamise õigus läheb aga üle pankrotihaldurile (erandiks on omahaldus: PaS § 270 jj). Lisaks toob pankrotimenetluse algatamine kaasa arvukalt teabe andmise ja menetluse läbiviimisele kaasaaitamise kohustusi. Samal ajal on pankrotivõlgnikul ka menetluses osalemise õigus.Pankrotimenetluse eduka kulgemise tagamiseks saab pankrotikohtu otsuseid edasi kaevata ainult nendel juhtudel, kus seadus näeb ette erikaebuse (vrd PaS § 6 lg 1). Erikaebust saab esitada pankrotikohtu või apellatsioonikohtu (= pankrotikohtu ülese liidumaakohtu) juures kirjalikult või kohtu kantseleis protokolli kandmise teel. Kaebusel ei ole edasilükkavat mõju; apellatsioonikohus ja pankrotikohtunik võivad aga oma kaalutluste alusel teha korralduse täidesaatmise esialgseks peatamiseks.
4. Missugune mõju on menetluse algatamisel?
Pankrotimenetluse algatamisel läheb
pankrotivara valitsemise ja käsutamise õigus võlgnikult üle pankrotihaldurile
(PaS § 80 lg 1). See õigus ei puuduta mitte ainult võlgnikule menetluse
algatamisel kuuluvat vara, vaid ka võlgniku poolt menetluse kestel
omandatavat vara. Vara nn arestimise alla ei kuulu vallasasjad, mis on
võlgnikule vajalikud tema ülalpidamiseks. Võlgniku töötasust kuulub
pankrotivarasse ainult elatusmiinimumi ületav osa.
Pankrotivara kaitsmiseks
võlgniku või üksikute võlausaldajate õiguserikkumiste eest on pankrotihaldur
kohustatud pankrotivara otsekohe oma valdusesse võtma. Kui võlgnik
pankrotivara vabatahtlikult välja ei anna, võib pankrotihaldur tema suhtes
rakendada sundtäitmist. Täitedokumendina kehtib pankrotimenetluse algatamise
otsus. Lisaks peab pankrotihaldur koostama vara ülevaate, milles hinnatakse
pankrotivarasse kuuluvate esemete väärtus ning loetletakse võlgniku
kohustused (PaS § 153). Pankrotihalduri järgmiseks ülesandeks on võlausaldajate
nimekirja koostamine. Nimekirjas konkretiseeritakse võlausaldajate nõuded,
kusjuures teisejärgulisi ja eelisõigusega võlausaldajaid käsitletakse eraldi
(PaS § 152).
Kuna pankrotimenetluse
eesmärgiks on kõigi võlausaldajate võrdne rahuldamine, põhjustab menetluse
algatamine üksikute sundtäitmiste keelu. See tähendab, et
pankrotivõlausaldajad ei saa menetluse jooksul ei pankrotivara ega võlgniku
kasutuses olevat vara sundtäitmisele pöörata.
5. Kuidas kõlavad nõuete kindlate kategooriatega seotud erieeskirjad?
Eelisjärjekorras rahuldatakse nn
pankrotivara võlausaldajate nõuded (PaS § 53). Need on võlausaldajad, kelle
nõuded on tekkinud pärast menetluse algatamist seoses pankrotihalduri
tegevusega pankrotimenetluse käigus (nt ettevõttes edasi töötavate töövõtjate
palganõuded või nõuded advokaadilt, kellele pankrotihaldur on ülesandeks
teinud nõuete kohtuliku esitamise võlgniku vastu). Nimetatud võlausaldajate
eelisjärjekorras rahuldamise põhjuseks on asjaolu, et pankrotihaldur saab
menetlust ainult sel juhul nõuetekohaselt läbi viia, kui tal on võimalik
võtta uusi kohustusi, mille täielik täitmine on kindlustatud.
Võlausaldajatel, kellele
pankrotivarasse kuuluvad esemed olid pandiks, on õigus, et neid nende esemete
realiseerimise tulemist eelisjärjekorras rahuldataks. Niisuguse eseme
realiseerimisel saadud tulu makstakse välja selle pandiga tagatud nõude
omanikule kogu nõude ulatuses tervikuna. Võimalik ülejääk läheb
pankrotivarasse ja seda kasutatakse ülejäänud võlausaldajate nõuete
rahuldamiseks. Niisugune eelisõigus põhineb muuhulgas kinnispandiõigusel,
pandiõigusel vallasasjadele või tagatisomandil (PaS § 50 ja § 51).
Pankrotivõlausaldajate hulka
ei kuulu välistamisõigust omavad võlausaldajad (PaS § 47). Arestimine hõlmab
eranditult võlgniku vara. Kui menetluse algatamise hetkel asub võlgniku vara
hulgas esemeid, mille suhtes kolmandal isikul on asjaõigus või isiklik õigus,
siis võib see isik oma õigust piiranguteta kasutada (nn välistamisõigus).
Seetõttu võib nõudeõiguslik isik väljaspool pankrotimenetlust esitada hagi
eseme väljaandmiseks. Välistamisõigus kehtib eeskätt õigustatud omandi ja
tavalise omandireservatsiooni kohta, aga ka võlaõigusliku tagastusnõude kohta
(nt üürileandja nõue üürniku vastu).
6. Missugused on kahju tekitavate tegudega seotud eeskirjad?
Pankrotiseaduse paragrahvis 129 jj reguleeritud pankroti vaidlustamine peab takistama seda, et pankrotivõlgnik kõrvaldab arestimisele kuuluvat vara või et üksikud võlausaldajad loovad endale enne pankrotimenetluse algatamist eriõigusi. Kui pankrotihaldur esitab vastuväite, siis peab vaidlustatavast tegevusest kasu saav isik tagastama kõik, mis pankrotivõlgniku varast vaidlustatava õigustoiminguga ära võeti. Kui see pole loomulikul kujul võimalik, tuleb tasuda kahjuhüvitis. Soodustatu võimalikud vastunõuded hakkavad uuesti kehtima niipea, kui ta on omandatu tagasi andnud (PaS § 144).
Vaidlustamise jaoks on nõutav, et tegemist on enne pankrotimenetluse algatamist pankrotivõlausaldajate kahjuks sooritatud õigustoiminguga (PaS § 129) ning et on olemas üks pankrotiseaduse paragrahvides 130–136 sätestatud vaidlustamispõhjustest. Vaidlustamise põhjuseks on iseäranisvõlgniku tasuta tehtud toimingud, välja arvatud juhul, kui neid tehti rohkem kui neli aastat enne pankrotimenetluse algatamise avalduse esitamist (PaS § 134);tehingud, mida võlgnik viimase kümne aasta jooksul enne pankrotimenetluse algatamise avalduse esitamist tahtlikult oma võlausaldajate kahjustamiseks ette võttis, juhul kui seeläbi soodustatu oli võlgniku kavatsustest teadlik (PaS § 133);tehingud, mida võlgnik tegi viimase kolme kuu jooksul enne pankrotimenetluse algatamise avalduse esitamist, kui ta oli juba maksejõuetu ja teine tehingupool teadis seda (PaS § 132 lg 1 p 1);tehingud, millega pankrotivõlausaldajale antakse tagatis, millele tal ei ole õigust, juhul kui tehing tehti kuu aega enne pankrotimenetluse algatamise avalduse esitamist (PaS § 131 lg 1 p 1).Peale selle tuleb nimetatud juhtudel vaatluse alla nii võlgniku kui ka soodustatud võlausaldaja karistusõiguslik vastutus (karistusseadustiku [KarS] § 283–283d).
7. Missugused on nõuete teatamise ja nende põhjendatuse kindlakstegemise tingimused?
Ametivõimud ei võta
pankrotinõudeid arvesse kohustuslikus korras, vaid ainult siis ja niivõrd,
kui pankrotivõlausaldaja kasutab oma õigusi pankrotinõude esitamise teel.
Pankrotikohus peab menetluse algatamise otsusega kutsuma
pankrotivõlausaldajaid üles, teatama pankrotihaldurile oma pankrotinõuetest
kindlaksmääratud tähtaja jooksul, mis ei tohi olla lühem kui kaks nädalat ega
pikem kui kolm kuud (PaS § 28 lg 1 p 1–2). Seejuures pole aga tegemist lõpliku tähtajaga. Pankrotinõudest
on võimalik teatada ka pärast nimetatud tähtaja möödumist (vrd PaS § 177 lg 1 p 1).
Kirjalikult tuleb teatada ka
juba kohtulikult kindlaksmääratud nõuetest (kaitstud nõuded). Nõudest
teatamisel tuleb ära näidata nõude põhjus, s.t nõude aluseks olev asjaolu. See on eriti oluline siis, kui
nõudest teatamine peab peatama aegumistähtaja.
Lisada tuleb
kõikvõimalikud dokumendid, millest nõue tuleneb (PaS § 174 lg 1 p 2), nt lepingud ja
Haldur kannab teatatud nõuded
pankrotitabelisse (PaS § 175 lg 1 p 1).
Pärast teatamise
tähtaja lõppemist pannakse tabel pankrotikohtus osalistele tutvumiseks välja.
Nn nõuete kontrollimise istungil viib
pankrotikohus läbi esitatud nõuete puhtformaalse kontrolli. Istungi aeg ja
koht määratakse kindlaks juba menetluse algatamisel.
Istungile kutsutakse nõude
esitanud pankrotivõlausaldajad, pankrotihaldur ja pankrotivõlgnik. Kohus ei vii läbi teatatud nõuete põhjendatuse sisulist kontrolli,
vaid teeb üksnes kindlaks, kas nõudeid vaidlustatakse pankrotihalduri,
pankrotivõlgniku või mõne pankrotivõlausaldaja poolt. Kontrolli tulemus
fikseeritakse pankrotitabelis (PaS § 178 lg 2).
Nõue,
mille suhtes haldur ega ükski võlausaldaja ei esita vastuväidet, loetakse
kaitstuks. Kaitstud nõue võetakse pankrotivara jaotamisel arvesse ilma
edasiste kaalutlusteta. Kaitstud nõude pankrotimenetluses pankrotitabelisse
kandmine toimib seadusliku otsusena, mida tuleb täita (PaS § 178 lg 3). Vastuväite korral peab
võlausaldaja üritama oma nõude olemasolu tõestada tuvastamishagi esitamise
teel. Kui see tal õnnestub, peab ta pankrotikohtu juures taotlema tabeli
korrigeerimist (PaS § 183 lg 2). Kui võlausaldaja käsutuses on juba dokument,
mille ta vaidlustas võlgniku vastu enne pankrotimenetluse algatamist, siis
jääb vastuväide põhimõtteliselt tähelepanuta.
Võlgniku vastuväidet teatatud nõude suhtes
pankrotimenetluse jooksul ei arvestata. Kui võlgnik pole mingit nõuet siiski vaidlustanud,
võib võlausaldaja pärast pankrotimenetluse lõpetamist rakendada
pankrotitabelile tuginedes võlgniku suhtes eraldi sundtäitmist (PaS § 201 lg 2). Võlgniku
vastuväite korral on võlausaldaja seotud eelneva hagiga.
8. Saneerimismenetluse tähendus?
Menetluse läbiviimise viisi
üle otsustab võlausaldajate üldkoosolek. Üldkoosolek otsustab, kas võlgniku
ettevõte tuleb sulgeda või peab see esialgu edasi tegutsema. Võlausaldajate
üldkoosolek võib haldurile teha ülesandeks pankrotikava väljatöötamise ning
talle selle kava eesmärgi ette anda (PaS § 218 lg 2). Pankrotikava esitamise
õigus on ka võlgnikul ja pankrotihalduril (PaS § 218 lg 1). Pankrotikavaga
võib kindlaks määrata seaduslikest eeskirjadest kõrvale kalduvaid
regulatsioone, eriti ettevõtte säilitamiseks.
Pankrotikava koosneb
kirjeldavast ja kujundavast osast. Kirjeldav osa informeerib pooli, tuues välja,
missuguseid meetmeid on rakendatud pärast pankrotimenetluse algatamist või
rakendatakse edaspidi (PaS § 220). Kujundav osa määrab kindlaks, kuidas selle
kavaga muudetakse asjaosaliste õigusi (PaS § 221).
Võlausaldajate üldkoosolekul
endal ei ole küll algatamisõigust, kuid ta võib pankrotihaldurile teha
ülesandeks pankrotikava väljatöötamise. Pärast pankrotikava esitamist toimub
selle kohtupoolne eelkontroll (PaS § 231). Niisugune kontroll peab välistama
võimaluse, et asjaosalised tegelevad seadusevastase või perspektiivitu
pankrotikavaga, põhjustades seeläbi pankrotimenetluse viivitust. Kui
kontrolli tulemus on positiivne, suunab kohus kava seisukohavõtuks edasi
pankrotitoimkonnale, võlgnikule, pankrotihaldurile ning ettevõtte nõukogule ja
paneb paika seisukoha võtmise tähtaja (PaS § 232). Lõpuks määrab kohus
kindlaks arutlus- ja kooskõlastamisistungi, millest teatatakse avalikult ja
millele kutsutakse nõuded esitanud pankrotivõlausaldajad, eelisõigusega
võlausaldajad, pankrotihaldur, võlgnik ja ettevõtte nõukogu (PaS § 235 lg 3).
Istungil antakse kõigepealt kohalviibivatele asjaosalistele võimalus oma
seisukohtade esitamiseks pankrotikava reguleerimiste kohta. Sellele järgneb
võlausaldajate hääletamine pankrotikava heakskiitmise küsimuses (PaS §
243–246). Võlgnik peab põhimõtteliselt küll pankrotikava poolt hääletama,
tema vastuväite korral jääb see aga sel juhul tähelepanuta, kui kava ei aseta
võlgnikku halvemasse olukorda kui see, milles ta oleks ilma kavata, ja kui
ükski pankrotivõlausaldaja ei omanda oma nõude täissummat ületavat
majanduslikku väärtust (PaS § 247 lg 2). Kui pankrotikava võlausaldajate
nõutava häälteenamusega vastu võetakse, siis kinnitab selle pankrotikohus (PaS
§ 248 lg 1).
Kohtuliku kinnitamise hetkest jõustuvad
pankrotikava kujundavas osas kindlaksmääratud sanktsioonid kõigi asjaosaliste
poolt ja vastu (PaS § 254 lg 1 p 1). Pankrotikohus otsustab pankrotimenetluse
tühistamise (PaS § 258 lg 1). Tühistamisotsusega likvideeritakse
pankrotihalduri ja pankrotitoimkonna liikmete ametikohad ning võlgnik saab
tagasi pankrotivara vaba käsutamise õiguse (PaS § 259 lg 1). Pankrotikavas reguleeritud
pankrotinõuete täitmine on pärast pankrotimenetluse tühistamist endise
pankrotivõlgniku ülesandeks. Pankrotikava kujundavas osas võib aga ka ette
näha, et nõuete täitmist jälgitakse pankrotihalduri poolt (PaS § 261 lg 1 p
9. Mis on likvideerimismenetlus?
Kui pankrotikava jääb esitamata,
realiseerib pankrotihaldur pankrotivara ning jaotab vara müügist saadud tulu võlausaldajate
vahel. Vara realiseerimise konkreetse viisi üle otsustab pankrotihaldur oma
kohustustele vastava äranägemise järgi, eesmärgiga saada võimalikult suurt
tulu. Võimalik
on võlgniku ettevõtte müümine tervikuna, tema üksikute käitiste müük või
ettevõtte osadeks jaotamine ja üksikute võlgniku vara hulka kuuluvate esemete
ükshaaval müümine.
Tulu jaotamisel juhindub
pankrotihaldur jaotusnimekirjast, mille ta peab koostama pankrotitabeli
põhjal (PaS § 175). Jaotusnimekiri peab sisaldama kõiki pankrotinõudeid, mida tuleb
jaotamisel silmas pidada. Tulem jaotatakse võlausaldajate vahel proportsionaalselt
vastavalt pankrotinõuete suurusele.
Tavaliselt ei alga jaotamine
alles pärast pankrotivara realiseerimise lõppemist. Sagedamini hakatakse nn osamakseid tegema kohe,
kui pankrotivaras on piisavalt sularahavahendeid (PaS § 187 lg 2 p 1). Kui pankrotivara
realiseerimine on lõppenud, toimub lõppjaotamine (PaS § 188 p 1). Selleks on
vaja pankrotikohtu nõusolekut (PaS § 196 lg 2). Kui kõik nõuded on täielikult
rahuldatud, peab pankrotihaldur ülejäänud vara pankrotivõlgnikule tagastama
(PaS § 199 p 1).
10. Missugused on menetluse lõpetamise eeldused?
Pärast lõppjaotamise läbiviimist lõpetab kohus
pankrotimenetluse. Pankrotimenetluse lõpetamise otsusest antakse avalikult
teada. Pärast pankrotimenetluse lõpetamist võivad võlausaldajad oma
rahuldamata jäänud nõuded võlgniku vastu piiramatult sisse pöörata.
Teistsugused tingimused kehtivad juhul, kui võlgnik on füüsiline isik ja kui
ta on taotlenud ülejäänud võlgadest vabastamist. Füüsilisest isikust võlgniku
kohustustest vabastamise korral ei saa võlausaldajad lõplikult oma nõudeid
võlgniku vastu sisse pöörata (erandiks on PaS §-s 302 nimetatud nõuded).
Pankrotimenetluse lõpetamisega saab võlgnik põhimõtteliselt tagasi
valitsemis- ja käsutusõiguse oma seni pankrotis olnud vara üle.
Pankrotikavamenetluses
tühistatakse pankrotimenetlus niipea, kui pankrotikava on seaduslikult kinnitatud
(PaS § 258 lg 2).
« Pankrott - Üldteave | Saksamaa - Üldteave »

References: § 1
 § 17
 § 18
 § 18
 § 26
 kohus 
 kohus 
 Kohus 
 § 35
 § 103
 § 153
 § 159
 § 187
 § 74
 § 76
 § 74
 § 68
 kohus 
 § 67
 § 57
 § 66
 § 79
 § 197
 § 160
 § 218
 § 231
 § 232
 § 233
 § 248
 § 258
 § 261
 § 262
 § 38
 § 39
 § 270
 § 6
 § 80
 § 153
 § 152
 § 53
 § 50
 § 51
 § 47
 § 144
 § 129
 § 134
 § 133
 § 132
 § 131
 § 283
 § 28
 § 177
 § 174
 § 175
 Kohus 
 § 178
 § 178
 § 183
 § 201
 § 218
 § 218
 § 220
 § 221
 § 231
 kohus 
 § 232
 kohus

 § 235
 §
243
 § 247

§ 248
 § 254
 § 258
 § 259
 § 261
 § 175
 § 187
 § 188
 § 196
 § 199
 kohus

 § 258